കെപിഎംഎസ് ലയനമെന്നത് തെറ്റിദ്ധരിപ്പിക്കലാണെന്ന് ആലപ്പുഴ: കെപിഎംഎസ് ലയനം സംബന്ധിച്ച് നടക്കുന്ന പ്രചാരണം വസ്തുതാവിരുദ്ധവും തെറ്റിദ്ധാരണാ ജനകവുമാണെന്ന് ഭാരവാഹികള് വാര്ത്താസമ്മേളനത്തില് പറഞ്ഞു. ഗുരുതരമായ സാമ്ബത്തിക ക്രമക്കേടുകളുടെയും അധികാര ദുര്വിനിയോഗം നടത്തിയതിന്റെയും പേരില് 2010ല് കെപിഎംഎസില് നിന്നു പുറത്താക്കിയ പുന്നല ശ്രീകുമാറും സമാന രീതിയില് അവിശ്വാസ പ്രമേയ നടപടിയിലൂടെ സഭയില് നിന്നു പുറത്തായ തുറവൂര് സുരേഷും കെപിഎംഎസിന്റെ പേര് ഉപയോഗിച്ചു സമാന്തര പ്രവര്ത്തനം നടത്തി വരുന്നവരാണ്. ഇവര് ഒന്നിക്കുന്നത് കെപിഎംഎസ് ലയനമാകില്ല. സംസ്ഥാന കമ്മിറ്റിയുടെ ഭൂരിപക്ഷ തീരുമാനപ്രകാരം അവിശ്വാസ പ്രമേയത്തിലൂടെ സഭയുടെ ജനറല് സെക്രട്ടറി സ്ഥാനത്തു നിന്നു തുറവൂര് സുരേഷിനെ പുറത്താക്കിയ നടപടികളും പുതിയ ഭാരവാഹികളുടെ അംഗീകാരം തേടുന്നതിനും കെപിഎംഎസ് സംസ്ഥാന ജനറല് കൗണ്സില് യോഗം ഒക്ടോബര് 24 ന് ചേരും. പ്രസിഡന്റ് വി.സി. ശിവരാജന്, ജനറല് സെക്രട്ടറി ഡോ. സി.കെ. സുരേന്ദ്രനാഥ്, മുന് പ്രസിഡന്റ് എന്.കെ. നീലകണ്ഠന് തുടങ്ങിയവര് പത്രസമ്മേളനത്തില് പങ്കെടുത്തു.